title: Komission täytäntöönpanodirektiivi 2011/54/EU, annettu 20 päivänä huhtikuuta 2011 , neuvoston direktiivin 91/414/ETY muuttamisesta metaldehydin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               21.4.2011

               FI

               Euroopan unionin virallinen lehti

               L 105/28

         KOMISSION TÄYTÄNTÖÖNPANODIREKTIIVI 2011/54/EU,
   annettu 20 päivänä huhtikuuta 2011,
   neuvoston direktiivin 91/414/ETY muuttamisesta metaldehydin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana metaldehydi.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin näin ollen, ettei metaldehydiä sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäinen ilmoittaja, jäljempänä ’hakija’, toimitti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Itävallalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Itävalta arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 5 päivänä tammikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kommentteja lisäkertomuksesta ja toimitti saamansa huomautukset edelleen komissiolle. Elintarviketurvallisuusviranomainen esitti 11 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä metaldehydiä koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja metaldehydiä koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että metaldehydiä sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää metaldehydi liitteeseen I sen varmistamiseksi, että tätä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (8)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset metaldehydiä sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (9)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (10)

               Sen vuoksi on aiheellista muuttaa direktiiviä 91/414/ETY.

               (11)

               Päätöksessä 2008/934/EY säädetään, ettei metaldehydiä sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa metaldehydiä koskeva rivi kyseisen päätöksen liitteestä.

               (12)

               Sen vuoksi on aiheellista muuttaa päätöstä 2008/934/EY.

               (13)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan metaldehydiä koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava metaldehydiä tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että metaldehydiä koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sallitut kasvinsuojeluaineet, jotka sisältävät metaldehydiä joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon metaldehydiä koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               metaldehydiä ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               metaldehydiä yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 20 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance metaldehyde. EFSA Journal 2010; 8(10):1856. [71 pp.]. doi:10.2903/j.efsa.2010.1856. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaan-tulo

                     Sisällyttämisen päättymispäivä

                     Erityissäännökset

                     ”360

                     Metaldehydi
                     CAS-numero:

                        108-62-3 (tetrameeri)

                        9002-91-9 (homopolymeeri)
                     CIPAC-numero: 62

                        r-2, c-4, c-6, c-8-tetrametyyli-1,3,5,7-tetroksokaani

                     ≥ 985 g/kg
                     asetaldehydi enint. 1,5 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan nilviäisten torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun metaldehydiä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 a)

                                 käyttäjille ja työntekijöille aiheutuviin riskeihin;

                                 b)

                                 kuluttajien ravintoaltistumistilanteeseen jäämien enimmäismäärien myöhempiä tarkistuksia varten;

                                 c)

                                 linnuille ja nisäkkäille välittömästi ja pitkällä aikavälillä aiheutuviin riskeihin.

                           Jäsenvaltioiden on varmistettava, että lupaedellytyksiin sisältyy toimiva koirakarkote.
                     Käyttöedellytyksiin on tarvittaessa sisällyttävä riskinhallintatoimenpiteitä.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi 2012/1/EU, annettu 6 päivänä tammikuuta 2012 , neuvoston direktiivin 66/402/ETY liitteen I muuttamisesta niiden edellytysten osalta, jotka kasvuston Oryza sativa on täytettävä  ETA:n kannalta merkityksellinen teksti

text:
               7.1.2012

               FI

               Euroopan unionin virallinen lehti

               L 4/8

         KOMISSION TÄYTÄNTÖÖNPANODIREKTIIVI 2012/1/EU,
   annettu 6 päivänä tammikuuta 2012,
   neuvoston direktiivin 66/402/ETY liitteen I muuttamisesta niiden edellytysten osalta, jotka kasvuston Oryza sativa on täytettävä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 21a artiklan
   sekä katsoo seuraavaa:

               (1)

               Jäsenvaltioilta saadut viimeaikaiset tiedot ja tutkimustulokset ovat osoittaneet, että on tarpeen rajoittaa Fusarium fujikuroin saastuttamien kasvien esiintymistä pelloilla, joilla tuotetaan Oryza sativan siementä, koska Fusarium fujikuroi aiheuttaa vahinkoa riisille eikä sitä saada torjuttua edes käsittelemällä tehokkaasti käytettävissä olevilla kasvinsuojeluaineilla. Kyseisissä tutkimuksissa on käynyt ilmi, että villien tai punasiemenisten kasvien määrää on vähennettävä pelloilla, joilla tuotetaan Oryza sativan siementä, koska nykyisillä kynnysarvoilla riisinsiemenen sato ja laatu kärsii huomattavasti.

               (2)

               Näin ollen olisi asetettava kynnysarvo Fusarium fujikuroin saastuttamien kasvien esiintymiselle pelloilla, joilla tuotetaan Oryza sativan siementä; lisäksi olisi asetettava nykyistä alempi kynnysarvo villien tai punasiemenisten kasvien määrälle pelloilla, joilla tuotetaan Oryza sativan varmennettua siementä. Kynnysarvot pitäisi asettaa jäsenvaltioiden suorittamien tutkimusten perusteella.

               (3)

               Tämän vuoksi direktiiviä 66/402/ETY olisi muutettava.

               (4)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutokset direktiiviin 66/402/ETY
   Korvataan direktiivin 66/402/ETY liitteessä I oleva 3 kohdan A alakohta seuraavasti:

               ”A.

               Oryza sativa:
               Selvästi Fusarium fujikuroin saastuttamiksi tunnistettavissa olevien kasvien määrä saa olla enintään

                           —

                           2 kpl / 200 m2 perussiementen tuotannossa,

                           —

                           4 kpl / 200 m2 ensimmäisen sukupolven varmennettujen siementen tuotannossa,

                           —

                           8 kpl / 200 m2 toisen sukupolven varmennettujen siementen tuotannossa.

                     Selvästi villeiksi tai punasiemenisiksi tunnistettavissa olevien kasvien määrä saa olla enintään

                           —

                           0 kpl perussiementen tuotannossa,

                           —

                           1 kpl / 100 m2 ensimmäisen ja toisen sukupolven varmennettujen siementen tuotannossa.”

         2 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä toukokuuta 2012. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Voimaantulo
   Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 6 päivänä tammikuuta 2012.

            Komission puolesta

         José Manuel BARROSO

            Puheenjohtaja

      (1)  EYVL 125, 11.7.1966, s. 2309/66.


title: Komission delegoitu direktiivi 2014/3/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyasetaattimarkkeria CT (tietokonetomografia)- ja MRI-kuvauksen stereotaktisissa pääkehyksissä ja gammasäde- ja hiukkashoitolaitteiden asettelujärjestelmissä koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/49

         KOMISSION DELEGOITU DIREKTIIVI 2014/3/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen lyijyasetaattimarkkeria CT (tietokonetomografia)- ja MRI-kuvauksen stereotaktisissa pääkehyksissä ja gammasäde- ja hiukkashoitolaitteiden asettelujärjestelmissä koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyasetaatti on ihanteellinen aine käytettäväksi markkerina pääkehyksissä, joita käytetään asettelussa sädehoidolla ja gammasäteillä suoritettavia kasvainten poistomenettelyjä varten.

               (3)

               Lyijy on tieteellisistä ja teknisistä syistä mahdotonta korvata tai poistaa asianomaisessa käyttötarkoituksessa, ja käyttökelpoista korvaavaa ainetta ei näytä tulevan saataville lähitulevaisuudessa.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV seuraava kohta 22:

                  ”22.

                  Lyijyasetaattimarkkeri CT- ja MRI-kuvauksen stereotaktisissa pääkehyksissä ja gammasäde- ja hiukkashoitolaitteiden asettelujärjestelmissä. Päättyy 30. kesäkuuta 2021.”


title: Komission täytäntöönpanodirektiivi 2011/39/EU, annettu 11 päivänä huhtikuuta 2011 , neuvoston direktiivin 91/414/ETY muuttamisesta fenatsakiinin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               12.4.2011

               FI

               Euroopan unionin virallinen lehti

               L 97/30

         KOMISSION TÄYTÄNTÖÖNPANODIREKTIIVI 2011/39/EU,
   annettu 11 päivänä huhtikuuta 2011,
   neuvoston direktiivin 91/414/ETY muuttamisesta fenatsakiinin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa on mukana fenatsakiini.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei fenatsakiinia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi nopeutetun menettelyn soveltamista, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Kreikalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Kreikka arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 28 päivänä tammikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 28 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä fenatsakiinia koskevat päätelmänsä komissiolle (6). Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja fenatsakiinia koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että fenatsakiinia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää fenatsakiini liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (8)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset fenatsakiinia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (9)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan pidä asettaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (10)

               Sen vuoksi on aiheellista muuttaa direktiiviä 91/414/ETY.

               (11)

               Päätöksessä 2008/934/EY säädetään fenatsakiinin sisällyttämättä jättämisestä ja kyseistä tehoainetta sisältävien kasvinsuojeluaineiden lupien peruuttamisesta viimeistään 31 päivänä joulukuuta 2011. On tarpeen poistaa fenatsakiinia koskeva rivi kyseisen päätöksen liitteestä.

               (12)

               Sen vuoksi on aiheellista muuttaa päätöstä 2008/934/EY.

               (13)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä fenatsakiinia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava fenatsakiinia tehoaineenaan sisältäviä kasvinsuojeluaineita koskevat voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että fenatsakiinia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sallitut kasvinsuojeluaineet, jotka sisältävät fenatsakiinia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon fenatsakiinia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               fenatsakiinia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät fenatsakiinia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance fenazaquin. EFSA Journal 2010; 8(11):1892. [74 pp.]. doi:10.2903/j.efsa.2010.1892. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”345

                     Fenatsakiini
                     CAS-numero: 120928-09-8
                     CIPAC-numero: 693

                     4-tert-butyylifenetyylikinatsolin-4-yylieetteri

                     ≥ 975 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan koristekasvien punkkien torjunta-aineena käyttöä varten kasvihuoneissa.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 vahvistetun fenatsakiinia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on

                                 1)

                                 kiinnitettävä erityistä huomiota vesieliöiden suojeluun,

                                 2)

                                 kiinnitettävä erityistä huomiota käyttäjille aiheutuvaan riskiin ja varmistettava, että käyttöedellytyksiin sisältyy asianmukaisten henkilönsuojainten käyttö,

                                 3)

                                 kiinnitettävä erityistä huomiota mehiläisten suojeluun ja varmistettava, että käyttöedellytyksiin sisältyy tarvittaessa riskinhallintatoimenpiteitä,

                                 4)

                                 vahvistettava käyttöedellytykset, joissa varmistetaan, ettei ihmisten ja eläinten ravinnoksi tarkoitetuissa viljelykasveissa ole fenatsakiinin jäämiä.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission täytäntöönpanodirektiivi (EU) 2015/1955, annettu 29 päivänä lokakuuta 2015, viljakasvien siementen pitämisestä kaupan annetun neuvoston direktiivin 66/402/ETY liitteiden I ja II muuttamisesta (ETA:n kannalta merkityksellinen teksti)

text:
               30.10.2015

               FI

               Euroopan unionin virallinen lehti

               L 284/142

         KOMISSION TÄYTÄNTÖÖNPANODIREKTIIVI (EU) 2015/1955,
   annettu 29 päivänä lokakuuta 2015,
   viljakasvien siementen pitämisestä kaupan annetun neuvoston direktiivin 66/402/ETY liitteiden I ja II muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 21 b artiklan,
   sekä katsoo seuraavaa:

               (1)

               Viime vuosina viljelykasvilajien yleiseen lajikeluetteloon on kirjattu neuvoston direktiivin 2002/53/EY (2) 17 artiklan mukaisesti yhä enemmän ohran hybridilajikkeita, jotka on tuotettu sytoplasmista hedesteriliteettiä käyttäen.

               (2)

               Sytoplasminen hedesteriliteetti on hyväksytty maailmanlaajuisesti jalostustekniikaksi, jolla tuotetaan ohran hybridilajikkeita. Se pohjautuu kasvien sytoplasmassa luontaisesti esiintyvään geneettiseen järjestelmään. Kyseinen geneettinen järjestelmä voidaan siirtää kasveihin risteytyksen avulla. Tekniikan avulla on mahdollista yhdistää kahden tai useamman vanhemmaislinjan geneettinen monimuotoisuus. Näin voidaan parantaa kyseisten lajikkeiden suorituskykyä, kuten taudinkestävyyttä ja satoisuutta. Teknisen kehityksen vuoksi on aiheellista vahvistaa ohran hybridilajikkeita koskevat erityiset edellytykset.

               (3)

               Kun otetaan huomioon tekniset yhteneväisyydet ruishybridien siementen tuotantoon nähden sekä ohrahybridien siementen käyttäjien tarpeet, on aiheellista vahvistaa ohrahybridien siemenille samanlaiset edellytykset kuin ruishybridien siemeniin jo sovelletaan.

               (4)

               Kokemukset ovat osoittaneet, että pellolla käytetty erityinen seosviljelyjärjestelmä sekä kukinnan aikaisiin sääoloihin liittyvät riskit edellyttävät lajikepuhtausvaatimuksen alentamista sytoplasmisen hedesteriliteetin käytön yhteydessä 85 prosenttiin, jotta siementuotanto olisi vakaata epäsuotuisammissa sääoloissa. Siksi on asianmukaista sallia alhaisempi lajikepuhtaus kuin muille hybrideille vaaditaan.

               (5)

               Sen vuoksi direktiivin 66/402/ETY liitteitä I ja II olisi muutettava.

               (6)

               Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutokset direktiiviin 66/402/ETY
   Muutetaan direktiivin 66/402/EY liitteet I ja II tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2016. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä heinäkuuta 2016.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 29 päivänä lokakuuta 2015.

            Komission puolesta

            Puheenjohtaja

         Jean-Claude JUNCKER

      (1)  EYVL 125, 11.7.1966, s. 2309/66.

      (2)  Neuvoston direktiivi 2002/53/EY, annettu 13 päivänä kesäkuuta 2002, viljelykasvilajien yleisestä lajikeluettelosta (EYVL L 193, 20.7.2002, s. 1).

      LIITE
      Muutetaan direktiivin 66/402/ETY liitteet I ja II seuraavasti:

                  1)

                  Muutetaan liite I seuraavasti:

                              a)

                              Korvataan 5 kohdan ensimmäinen virke seuraavasti: ”Avena nudan, Avena sativan, Avena strigosan, Oryza sativan, Triticum aestivumin, Triticum durumin, Triticum speltan ja itsepölyttävän xTriticosecalen hybridien varmennettujen siementen tuottamiseen tarkoitetut kasvustot ja Hordeum vulgaren varmennettujen siementen tuottamiseen muun tekniikan kuin sytoplasmisen hedesteriliteetin avulla tarkoitetut kasvustot.”

                              b)

                              Lisätään 5 kohdan jälkeen kohta seuraavasti:

                                          ”5a.

                                             Hordeum vulgaren hybridien perus- ja varmennettujen siementen tuottamiseen sytoplasmisen hedesteriliteetin avulla tarkoitetut kasvustot:

                                                      a)

                                                      Kasvuston etäisyyden viereisistä pölytyslähteistä, jotka voivat aiheuttaa muuta kuin toivottua vierasta pölytystä, on oltava seuraavien vaatimusten mukainen:

                                                                  Kasvusto

                                                                  Vähimmäisetäisyys

                                                                  Perussiementen tuotannossa

                                                                  100 m

                                                                  Varmennettujen siementen tuotannossa

                                                                  50 m

                                                      b)

                                                      Kasvustolla on oltava ainesosien ominaisuuksien osalta riittävä lajiketunnistettavuus ja -puhtaus.
                                                      Kasvuston on täytettävä erityisesti seuraavat vaatimukset:

                                                                  i)

                                                                  Tyypistä selvästi poikkeavien kasvien lukumäärä saa olla enintään

                                                                              —

                                                                              0,1 prosenttia ylläpitävän ja palauttavan linjan osalta ja 0,2 prosenttia sytoplasmisen hedesteriliteetin emiainesosan osalta perussiementen tuottamiseen tarkoitetuissa kasvustoissa

                                                                              —

                                                                              0,3 prosenttia palauttajalinjan ja sytoplasmisen hedesteriliteetin emiainesosan osalta ja 0,5 prosenttia, jos sytoplasmisen hedesteriliteetin emiainesosa on yksinkertainen hybridi, kun kyse on varmennettujen siementen tuottamiseen tarkoitetuista kasvustoista.

                                                                  ii)

                                                                  Emiainesosan hedesteriliteetin asteen on oltava vähintään

                                                                              —

                                                                              99,7 prosenttia perussiementen tuottamiseen tarkoitetuissa kasvustoissa;

                                                                              —

                                                                              99,5 prosenttia varmennettujen siementen tuottamiseen tarkoitetuissa kasvustoissa.

                                                                  iii)

                                                                  Edellä olevan i ja ii alakohdan vaatimusten täyttyminen tutkitaan virallisilla jälkitarkastuksilla.

                                                      c)

                                                      Varmennettujen siementen tuotantoon voidaan käyttää hedesteriiliä emiainesosaa ja hedeainesosaa, joka palauttaa hedelmällisyyden.”

                  2)

                  Muutetaan liite II seuraavasti:

                              a)

                              Korvataan 1 kohdan C alakohta seuraavasti:
                              ”C.
                                    Avena nudan, Avena sativan, Avena strigosan, Hordeum vulgaren, Oryza sativan, Triticum aestivumin, Triticum durumin, Triticum speltan ja itsepölyttävän xTriticosecalen hybridit

                              Varmennettujen siementen luokkaan kuuluvien siementen lajikepuhtauden on oltava vähintään 90 prosenttia.
                              Sen on oltava vähintään 85 prosenttia, kun kyseessä on sytoplasmisen hedesteriliteetin avulla tuotettu Hordeum vulgare. Epäpuhtauksien, palauttajalinjaa lukuun ottamatta, määrä saa olla enintään 2 prosenttia.
                              Vähimmäislajikepuhtaus tutkitaan näytteiden asianmukaisesta osuudesta tehtävillä virallisilla jälkitarkastuksilla.”

                              b)

                              Korvataan liitteessä II olevan 1 kohdan E alakohdan otsikko seuraavasti:
                              ”E.
                                    Secale cerealen hybridit ja sytoplasmisen hedesteriliteetin avulla tuotetut Hordeum vulgaren hybridit”


title: Komission delegoitu direktiivi (EU) 2016/1028, annettu 19 päivänä huhtikuuta 2016, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä tietyissä laitteissa olevien lämpötilan mittausantureiden sähköliitosten juotoksissa (ETA:n kannalta merkityksellinen teksti)

text:
               25.6.2016

               FI

               Euroopan unionin virallinen lehti

               L 168/13

         KOMISSION DELEGOITU DIREKTIIVI (EU) 2016/1028,
   annettu 19 päivänä huhtikuuta 2016,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä tietyissä laitteissa olevien lämpötilan mittausantureiden sähköliitosten juotoksissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyä käytetään lääkinnällisten laitteiden sekä tarkkailu- ja valvontalaitteiden kryogeenisten antureiden sähköliitoksissa estämään paksujen metallienvälisten vaiheiden, erilliskuitukiteiden ja tinaruton muodostuminen. Näitä antureita käytetään joissakin sovelluksissa mittaamaan hyvin alhaisia lämpötiloja erittäin lyhyiden ajanjaksojen aikana.

               (3)

               Kryogeenisissä sovelluksissa ei voi käyttää lyijyä sisältämättömiä juotoksia, koska ne ovat alttiita tinarutolle, jolla voi olla vakavia vaikutuksia sovellusten luotettavuuteen. On osoitettu, että tavanomaisesti käytettäville kryogeenisille antureille ei ole saatavilla vaihtoehtoisia luotettavia liitäntäteknologioita.

               (4)

               Lyijyjuotoksille sellaisten lämpötila-antureiden ulkoisissa liitännöissä, joita käytetään ajoittain alle – 150 °C:n lämpötiloissa, olisi näin ollen myönnettävä poikkeus 30 päivään kesäkuuta 2021 saakka direktiivin 2011/65/EU liitteessä IV olevassa 26 kohdassa mainittavana poikkeuksena. Lääkinnällisten laitteiden sekä tarkkailu- ja valvontalaitteiden innovaatiosykli huomioon ottaen poikkeuksen voimassaoloaika on lyhyt, joten poikkeuksella tuskin on kielteisiä vaikutuksia innovointiin.

               (5)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä huhtikuuta 2017. Niiden on viipymättä toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä huhtikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä IV oleva 26 kohta seuraavasti:

                     ”26.

                     Lyijy seuraavissa sovelluksissa, joita käytetään jatkuvasti alle – 20 °C:n lämpötilassa tavanomaisissa käyttö- ja varastointiolosuhteissa:

                                 a)

                                 painettujen piirilevyjen juotteet;

                                 b)

                                 sähkö- ja elektroniikkakomponenttien liitäntöjen pinnoitteet ja painettujen piirilevyjen pinnoitteet;

                                 c)

                                 johtojen ja kaapeleiden sidosjuotteet; sekä

                                 d)

                                 ilmaisimien ja antureiden sidosjuotteet.

                           Lyijy sellaisissa laitteissa olevissa lämpötilan mittausantureiden sähköliitosten juotoksissa, jotka on suunniteltu käytettäväksi ajoittain alle – 150 °C:n lämpötilassa.
                     Päättyy 30 päivänä kesäkuuta 2021.”


title: Komission delegoitu direktiivi 2014/75/EU, annettu 13 päivänä maaliskuuta 2014 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee elohopeaa taustavalollisiin nestekidenäyttöihin tarkoitetuissa kylmäkatodiloistelampuissa, lamppua kohden enintään 5 mg, joita käytetään ennen 22 päivää heinäkuuta 2017 markkinoille saatettavissa teollisuuden tarkkailu- ja valvontalaitteissa  ETA:n kannalta merkityksellinen teksti

text:
               20.5.2014

               FI

               Euroopan unionin virallinen lehti

               L 148/84

         KOMISSION DELEGOITU DIREKTIIVI 2014/75/EU,
   annettu 13 päivänä maaliskuuta 2014,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee elohopeaa taustavalollisiin nestekidenäyttöihin tarkoitetuissa kylmäkatodiloistelampuissa, lamppua kohden enintään 5 mg, joita käytetään ennen 22 päivää heinäkuuta 2017 markkinoille saatettavissa teollisuuden tarkkailu- ja valvontalaitteissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään elohopean käyttö markkinoille saatetuissa sähkö- ja elektroniikkalaitteissa.

               (2)

               Monet teollisuuden tarkkailu- ja valvontalaitteet on varustettu taustavalollisilla nestekidenäytöillä, jotka edellyttävät sellaisten kylmäkatodiloistelamppujen käyttöä, joissa on elohopeaa 5 mg. Elohopeaa sisältävien teollisuuden tarkkailu- ja valvontalaitteissa käytettävien kylmäkatodiloistelamppujen korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin niistä ympäristölle, terveydelle ja kuluttajien turvallisuudelle koituvat kokonaishyödyt.

               (3)

               Jotta tuotteiden korjaaminen olisi mahdollista ja niiden käyttöikä olisi pidempi, olisi myönnettävä poikkeus elohopean rajoittamisesta kylmäkatodiloistelampuissa, jotka on tarkoitettu käytettäviksi taustavalollisissa nestekidenäytöissä tarkkailu- ja valvontalaitteissa. ”Varaosaperiaatteen” mukaisesti poikkeusta olisi sovellettava kaikkiin tuotteisiin, jotka saatetaan markkinoille ennen 22 päivää heinäkuuta 2017, joka on noudattamisen määräaika tarkkailu- ja valvontalaitteiden osalta. Poikkeuksen olisi oltava voimassa seitsemän vuoden ajan kyseisestä päivämäärästä. On epätodennäköistä, että poikkeus vaikuttaa haitallisesti innovointiin.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 35 seuraavasti:

                     ”35.

                     Elohopea taustavalollisiin nestekidenäyttöihin tarkoitetuissa kylmäkatodiloistelampuissa, lamppua kohden enintään 5 mg, joita käytetään ennen 22 päivää heinäkuuta 2017 markkinoille saatettavissa teollisuuden tarkkailu- ja valvontalaitteissa
                     Päättyy 21.7.2024.”


title: Komission täytäntöönpanodirektiivi 2011/38/EU, annettu 11 päivänä huhtikuuta 2011 , direktiivin 2004/33/EY liitteen V muuttamisesta siltä osin kuin on kyse verihiutaletiivisteiden enimmäispH-arvoista kelpoisuusajan päättyessä  ETA:n kannalta merkityksellinen teksti

text:
               12.4.2011

               FI

               Euroopan unionin virallinen lehti

               L 97/28

         KOMISSION TÄYTÄNTÖÖNPANODIREKTIIVI 2011/38/EU,
   annettu 11 päivänä huhtikuuta 2011,
   direktiivin 2004/33/EY liitteen V muuttamisesta siltä osin kuin on kyse verihiutaletiivisteiden enimmäispH-arvoista kelpoisuusajan päättyessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laatu- ja turvallisuusvaatimusten asettamisesta ihmisveren ja veren komponenttien keräämistä, tutkimista, käsittelyä, säilytystä ja jakelua varten sekä direktiivin 2001/83/EY muuttamisesta 27 päivänä tammikuuta 2003 annetun Euroopan parlamentin ja neuvoston direktiivin 2002/98/EY (1) ja erityisesti sen 29 artiklan toisen kohdan f alakohdan,
   sekä katsoo seuraavaa:

               (1)

               Euroopan parlamentin ja neuvoston direktiivin 2002/98/EY täytäntöönpanosta veren ja sen komponenttien tiettyjen teknisten vaatimusten osalta 22 päivänä maaliskuuta 2004 annetun komission direktiivin 2004/33/EY (2) liitteessä V olevassa 2.4 kohdassa asetetaan verihiutaleyksiköiden pH-arvon vähimmäistasoksi 6,4 ja enimmäistasoksi 7,4 kelpoisuusajan päättyessä. Näin ollen verihiutaleyksiköt, jotka eivät täytä näitä vähimmäis- tai enimmäisarvoja, on hävitettävä.

               (2)

               Viimeaikainen tieteellinen näyttö ja käytännön kokemus ovat osoittaneet, etteivät pH-arvoa 7,4 korkeammat arvot vaikuta säilytettyjen verihiutaleiden laatuun ja turvallisuuteen toisin kuin arvoa 6,4 alhaisemmat pH-arvot, jotka järjestelmällisesti johtavat verihiutaleiden vaurioitumiseen, eikä verihiutaletiivisteiden pH-arvolle tämän vuoksi ole tarpeen asettaa enimmäisarvoa.

               (3)

               Direktiivin 2004/33/EY liitteessä V asetetun enimmäispH-arvon ylittävien verihiutaleiden hävittäminen johtaa merkittäviin tappioihin. Nämä tappiot saattavat kasvaa vastaisuudessa uusien keruumenetelmien ja säilytyspussien vuoksi, sillä ne molemmat aiheuttavat pH-arvojen kohoamisen kelpoisuusajan päättyessä.

               (4)

               Tämän vuoksi kaikkien direktiivin 2004/33/EY liitteessä V lueteltujen verihiutaletiivisteiden kohdalta olisi poistettava pH-arvon enimmäisarvo (7,4).

               (5)

               Tässä direktiivissä säädetyt toimenpiteet ovat direktiivin 2002/98/EY 28 artiklalla perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2004/33/EY liite V tämän direktiivin liitteen mukaisesti.
   2 artikla
   1)   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2)   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 33, 8.2.2003, s. 30.

      (2)  EUVL L 91, 30.3.2004, s. 25.

      LIITE
      Korvataan direktiivin 2004/33/EY liitteessä V olevassa 2.4 kohdassa seuraavien merkintöjen kohdalla:

                  —

                  ”verihiutaleet, afereesillä kerätyt”,

                  —

                  ”verihiutaleet, afereesillä kerätyt, valkosolut vähennetty”,

                  —

                  ”verihiutaleet, kokoveriyksiköistä erotetut, yhdistetyt”,

                  —

                  ”verihiutaleet, kokoveriyksiköistä erotetut, yhdistetyt, valkosolut vähennetty”,

                  —

                  ”verihiutaleet, yhdestä kokoveri-yksiköstä erotetut” ja

                  —

                  ”verihiutaleet, yhdestä kokoveriyksiköistä erotetut, valkosolut vähennetty”

            laadunmittauksen hyväksyttävien tulosten osalta pH-arvo seuraavasti:
      ”Vähintään 6,4, korjattu 22 °C:een, kelpoisuusajan päättyessä”.


title: Komission täytäntöönpanodirektiivi 2011/42/EU, annettu 11 päivänä huhtikuuta 2011 , neuvoston direktiivin 91/414/ETY muuttamisesta flutriafolin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               12.4.2011

               FI

               Euroopan unionin virallinen lehti

               L 97/42

         KOMISSION TÄYTÄNTÖÖNPANODIREKTIIVI 2011/42/EU,
   annettu 11 päivänä huhtikuuta 2011,
   neuvoston direktiivin 91/414/ETY muuttamisesta flutriafolin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana flutriafoli.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei flutriafolia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Yhdistyneelle kuningaskunnalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Yhdistynyt kuningaskunta arvioi hakijan toimittamat lisätiedot ja laati lisäkertomuksen. Se toimitti kyseisen kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 15 päivänä tammikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 14 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä flutriafolia koskevat päätelmänsä komissiolle (6). Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja flutriafolia koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että flutriafolia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää flutriafoli liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Sen vuoksi on aiheellista edellyttää, että hakija toimittaa lisätietoja, joilla vahvistetaan tekniseen määritelmään sisältyvien epäpuhtauksien merkityksellisyys, triatsolijohdannaisten metaboliittien jäämiä pääasiallisissa viljelmissä, vuoroviljelykasvustoissa ja eläinperäisissä tuotteissa koskeva arviointi ja hyönteisiä syöville linnuille aiheutuva pitkäaikainen riski.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset flutriafolia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään, ettei flutriafolia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa flutriafolia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä flutriafolia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava flutriafolia tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että flutriafolia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät flutriafolia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon flutriafolia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät flutriafolia ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät flutriafolia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance flutriafol. EFSA Journal 2010; 8(10): 1868. [50 pp.] doi:10.2903/j.efsa.2010.1868. Saatavilla osoitteessa www.efsa.europa.eu/efsajournal.htm.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”346

                     Flutriafoli
                     CAS-nro: 76674-21-0

                     CIPAC-nro: 436

                        (RS)-2,4’-difluori-α-(1H-1,2,4-triatsol-1-yylimetyyli)bentshydryylialkoholi

                     ≥ 920 g/kg
                     (rasemaatti)
                     Merkitykselliset epäpuhtaudet: dimetyylisulfaatti: enimmäispitoisuus 0,1 g/kg
                     dimetyyliformamidi: enimmäispitoisuus 1 g/kg
                     metanoli: enimmäispitoisuus 1 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sienitautien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen flutriafolia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on

                                 1.

                                 kiinnitettävä erityistä huomiota työntekijöiden turvallisuuteen ja varmistettava, että käyttöohjeisiin kuuluu asianmukaisten henkilönsuojainten käyttö,

                                 2.

                                 kiinnitettävä erityistä huomiota pohjavesien suojeluun, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 3.

                                 kiinnitettävä erityistä huomiota hyönteisiä syöville linnuille aiheutuvaan pitkäaikaiseen riskiin.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on varmistettava, että hakija toimittaa komissiolle vahvistavia tietoja seuraavista:

                                 a.

                                 tekniseen määritelmään sisältyvien epäpuhtauksien merkityksellisyys,

                                 b.

                                 triatsolijohdannaisten metaboliittien jäämät pääasiallisissa viljelmissä, vuoroviljelykasvustoissa ja eläinperäisissä tuotteissa,

                                 c.

                                 hyönteisiä syöville linnuille aiheutuva pitkäaikainen riski.

                           Asianomaisten jäsenvaltioiden on varmistettava, että hakija toimittaa komissiolle a kohdassa tarkoitetut tiedot viimeistään 1. joulukuuta 2011 sekä b ja c kohdassa tarkoitetut tiedot viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/11/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee kuudenarvoista kromia alkaliannostelijoissa, joita käytetään valokatodien valmistamiseen röntgenlaitteiden kuvanvahvistimissa, 31 päivään joulukuuta 2019 saakka, ja röntgenjärjestelmien varaosissa, jotka saatetaan EU:n markkinoille ennen 1 päivää tammikuuta 2020  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/65

         KOMISSION DELEGOITU DIREKTIIVI 2014/11/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee kuudenarvoista kromia alkaliannostelijoissa, joita käytetään valokatodien valmistamiseen röntgenlaitteiden kuvanvahvistimissa, 31 päivään joulukuuta 2019 saakka, ja röntgenjärjestelmien varaosissa, jotka saatetaan EU:n markkinoille ennen 1 päivää tammikuuta 2020
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään kuudenarvoisen kromin käyttö markkinoille saatetuissa sähkö- ja elektroniikkalaitteissa.

               (2)

               Kuudenarvoista kromia käytetään alkaliannostelijoissa, joita käytetään kuvakatodien valmistamiseen röntgenlaitteiden kuvanvahvistimissa. Kuudenarvoisen kromin poistaminen tai korvaaminen valokatodien valmistusprosessista ei ole tällä hetkellä mahdollista, koska nykyiset korvaavat aineet ja vaihtoehtoiset teknologiat eivät ole riittävän luotettavia tai niitä ei ole saatavilla koko tuotevalikoiman kattamiseksi.

               (3)

               Osa valokatodien valmistusprosessissa käytetystä kuudenarvoisesta kromista jää väistämättä tuotteisiin, jotka saatetaan markkinoille.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 30 seuraavasti:

                  ”30.

                  Kuudenarvoinen kromi alkaliannostelijoissa, joita käytetään valokatodien valmistamiseen röntgenlaitteiden kuvanvahvistimissa, 31 päivään joulukuuta 2019 saakka, ja röntgenjärjestelmien varaosissa, jotka saatetaan EU:n markkinoille ennen 1 päivää tammikuuta 2020.”


title: Komission delegoitu direktiivi (EU) 2019/174, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen direktiivissä 69/493/ETY määritellyssä kristallilasissa olevaa lyijyä koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/20

         KOMISSION DELEGOITU DIREKTIIVI (EU) 2019/174,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen direktiivissä 69/493/ETY määritellyssä kristallilasissa olevaa lyijyä koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan (luokat 1–11), luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Neuvoston direktiivin 69/493/ETY (2) liitteessä I määritellyssä kristallilasissa (luokat 1, 2, 3 ja 4) olevan lyijyn käyttö vapautettiin kuitenkin rajoituksesta, ja se sisältyy tällä hetkellä direktiivin 2011/65/EU liitteessä III olevaan poikkeukseen 29. Luokkien 1–7 ja 10 osalta poikkeuksen voimassaolo päättyi 21 päivänä heinäkuuta 2016.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015. Poikkeus pysyy voimassa siihen asti, kun kyseistä hakemusta koskeva päätös on tehty.

                     (5)

                     Lyijyoksideja (PbO tai Pb3O4) käytetään välituotteena lyijykristallilasin, jäljempänä ’LCG’, kemiallisen synteesin aikaansaamiseksi. LCG:tä käytetään sähkö- ja elektroniikkalaitteissa, koska sen ainutlaatuiset prosessointiominaisuudet (jäähdytysaika, käyttöalue), optiset ominaisuudet (refraktioindeksi, dispersio) ja koristeelliset ominaisuudet (Vickers-kovuus) mahdollistavat sellaisten sähkö- ja elektroniikkalaitteiden valmistuksen, joita ei voitaisi muutoin tuottaa, kuten tietyt valaisimet ja kattokruunut, sähköiset peilit, kellot, digitaaliset valokuvankehykset ja rakennusmateriaalit (valaistut lohkot).

                     (6)

                     Kristallilasissa olevan lyijyn korvaaminen tai poistaminen on edelleen tieteellisesti ja teknisesti mahdoton toteuttaa luotettavien korvaavien aineiden puuttumisen vuoksi. Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (3) mukaiseen ympäristön- ja terveydensuojeluun. Direktiivin 69/493/ETY liitteessä I määritellyssä kristallilasissa (luokat 1, 2, 3 ja 4) olevan lyijyn käyttöä koskeva poikkeus olisi näin ollen uusittava luokkien 1–7 ja 10 osalta.

                     (7)

                     Koska markkinoilla ei ole vielä saatavilla luotettavia vaihtoehtoja asianomaisia käyttötarkoituksia varten eikä niitä todennäköisesti ole saatavilla markkinoilla lähitulevaisuudessakaan, luokkia 1–7 ja 10 koskeva poikkeus olisi uusittava enintään viideksi vuodeksi 21 päivään heinäkuuta 2021. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (8)

                     Muiden luokkien kuin luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (9)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Neuvoston direktiivi 69/493/ETY, annettu 15. joulukuuta 1969, kristallilasia koskevan jäsenvaltioiden lainsäädännön lähentämisestä (EYVL L 326, 29.12.1969, s. 36).

            (3)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan liitteessä III oleva poikkeus 29 seuraavasti:

                           ”29

                           Lyijy neuvoston direktiivin 69/493/ETY (*1) liitteessä I määritellyssä kristallilasissa (luokat 1, 2, 3 ja 4).

                           Päättyy

                                       —

                                       21.7.2021 luokkien 1–7 ja 10 osalta;

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita;

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta;

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.

               (*1)  Neuvoston direktiivi 69/493/ETY, annettu 15 päivänä joulukuuta 1969, kristallilasia koskevan jäsenvaltioiden lainsäädännön lähentämisestä (EYVL L 326, 29.12.1969, s. 36).”


title: Komission täytäntöönpanodirektiivi (EU) 2018/1027, annettu 19 päivänä heinäkuuta 2018, neuvoston direktiivin 66/402/ETY muuttamisesta Sorghum spp.:n eristysetäisyyksien osalta (ETA:n kannalta merkityksellinen teksti.)

text:
                  20.7.2018

                  FI

                  Euroopan unionin virallinen lehti

                  L 184/4

            KOMISSION TÄYTÄNTÖÖNPANODIREKTIIVI (EU) 2018/1027,
      annettu 19 päivänä heinäkuuta 2018,
      neuvoston direktiivin 66/402/ETY muuttamisesta Sorghum spp.:n eristysetäisyyksien osalta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 21 a artiklan,
      sekä katsoo seuraavaa:

                  (1)

                  Direktiivissä 66/402/ETY säädetyt siementuotantoa koskevat edellytykset perustuvat Taloudellisen yhteistyön ja kehityksen järjestön (OECD) siemenjärjestelmän mukaisiin kansainvälisiin vaatimuksiin.

                  (2)

                  Siemenjärjestelmiä käsitelleessä OECD:n vuoden 2017 vuosikokouksessa muutettiin Sorghum spp.:n viljelyn eristysetäisyyksiä koskevaa vaatimusta erityisesti sellaisten alueiden huomioon ottamiseksi, joissa ongelmana on ristipölytys S. halepensen tai S. sudanensen kanssa.

                  (3)

                  Sen vuoksi direktiiviä 66/402/ETY olisi muutettava.

                  (4)

                  Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN DIREKTIIVIN:
      1 artikla
      Muutokset direktiiviin 66/402/ETY
      Muutetaan direktiivin 66/402/ETY liite I tämän direktiivin liitteen mukaisesti.
      2 artikla
      Saattaminen osaksi kansallista lainsäädäntöä
      1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2018. Niiden on viipymättä toimitettava nämä säännökset kirjallisina komissiolle.
      Jäsenvaltioiden on sovellettava näitä säännöksiä 1 päivästä tammikuuta 2019 alkaen.
      Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
      2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset viipymättä kirjallisina komissiolle.
      3 artikla
      Voimaantulo
      Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      4 artikla
      Osoitus
      Tämä direktiivi on osoitettu kaikille jäsenvaltioille.

         Tehty Brysselissä 19 päivänä heinäkuuta 2018.

               Komission puolesta

               Puheenjohtaja

            Jean-Claude JUNCKER

         (1)  EYVL 125, 11.7.1966, s. 2309/66.

         LIITE
         Korvataan direktiivin 66/402/ETY liitteessä I oleva 2 kohta seuraavasti:

                        ”2.

                        Kasvuston etäisyyden viereisistä pölytyslähteistä, jotka voivat aiheuttaa muuta kuin toivottua vierasta pölytystä, on oltava seuraavien vaatimusten mukainen:

                                    Kasvusto

                                    Vähimmäisetäisyys

                                       Phalaris canariensis, Secale cereale, muut kuin hybridit:

                                                —

                                                perussiementen tuotannossa

                                    300 m

                                                —

                                                varmennettujen siementen tuotannossa

                                    250 m

                                       Sorghum spp.:

                                                —

                                                perussiementen tuotannossa (*1):

                                    400 m

                                                —

                                                varmennettujen siementen tuotannossa (*1):

                                    200 m

                                       xTriticosecale, itsepölyttyvät lajikkeet:

                                                —

                                                perussiementen tuotannossa

                                    50 m

                                                —

                                                varmennettujen siementen tuotannossa

                                    20 m

                                    Zea mays

                                    200 m

                              Yllä olevassa taulukossa luetellut vähimmäisetäisyydet voidaan jättää huomiotta, jos muuta kuin toivottua vierasta pölytystä vastaan on riittävä suoja.”

            (*1)  Alueilla, joilla ongelmana on ristipölytys S. halepensen tai S. sudanensen kanssa, sovelletaan seuraavaa:

                     a)

                        Sorghum bicolorin tai sen hybridien perussiementen tuottamiseen tarkoitetut kasvustot on eristettävä vähintään 800 metrin päähän kaikista tällaisista saastuttavista siitepölylähteistä;

                     b)

                        Sorghum bicolorin tai sen hybridien varmennettujen siementen tuottamiseen tarkoitetut kasvustot on eristettävä vähintään 400 metrin päähän kaikista tällaisista saastuttavista siitepölylähteistä.


title: Komission täytäntöönpanodirektiivi (EU) 2018/1028, annettu 19 päivänä heinäkuuta 2018, neuvoston direktiivin 66/401/ETY muuttamisesta siltä osin kuin on kyse uusien lajien sisällyttämisestä siihen ja kasvitieteellisestä lajinimestä Lolium x boucheanum Kunth annetun täytäntöönpanodirektiivin (EU) 2016/2109 oikaisemisesta (ETA:n kannalta merkityksellinen teksti.)

text:
               20.7.2018

               FI

               Euroopan unionin virallinen lehti

               L 184/7

         KOMISSION TÄYTÄNTÖÖNPANODIREKTIIVI (EU) 2018/1028,
   annettu 19 päivänä heinäkuuta 2018,
   neuvoston direktiivin 66/401/ETY muuttamisesta siltä osin kuin on kyse uusien lajien sisällyttämisestä siihen ja kasvitieteellisestä lajinimestä Lolium x boucheanum Kunth annetun täytäntöönpanodirektiivin (EU) 2016/2109 oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 21 a artiklan,
   sekä katsoo seuraavaa:

               (1)

               Komission täytäntöönpanodirektiivillä (EU) 2016/2109 (2), jolla muutetaan direktiiviä 66/401/ETY, poistetaan virheellisesti direktiivin 66/401/ETY liitteessä III olevan ”Poaceae (Gramineae)” -kohdan alaviite ”(1)”. Tästä syystä jäsenvaltiot eivät voi enää antaa lupaa erän enimmäispainon korottamiseksi 25 tonniin, vaikka toimivaltainen viranomainen on myöntänyt toimittajalle siihen luvan.

               (2)

               Mainittua täytäntöönpanodirektiivin (EU) 2016/2109 liitettä olisi sen vuoksi oikaistava.

               (3)

               Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Täytäntöönpanodirektiivin (EU) 2016/2109 muuttaminen
   Muutetaan täytäntöönpanodirektiivin (EU) 2016/2109 liite tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2018. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 1 päivästä tammikuuta 2019.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
   3 artikla
   Voimaantulo
   Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä heinäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EYVL 125, 11.7.1966, s. 2298.

      (2)  Komission täytäntöönpanodirektiivi (EU) 2016/2109, annettu 1 päivänä joulukuuta 2016, neuvoston direktiivin 66/401/ETY muuttamisesta siltä osin kuin on kyse uusien lajien sisällyttämisestä siihen ja kasvitieteellisestä lajinimestä Lolium x boucheanum Kunth (EUVL L 327, 2.12.2016, s. 59).

      LIITE
      Korvataan komission täytäntöönpanodirektiivin (EU) 2016/2109, jolla muutetaan direktiivin 66/401/ETY liitettä III, liitteessä olevassa 2 kohdassa olevan taulukon ensimmäisessä sarakkeessa oleva kohta ”Poaceae (Gramineae)” seuraavasti:

         ”Poaceae (Gramineae)
             (1)